ਪਿਆਰੇ ਮਾਪੇ/ਦੇਖਭਾਲਕਰਤਾ,

ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਵਿਕਟੋਰੀਆ ਦੇ ਉਨ੍ਹਾਂ ਸਕੂਲੀ ਵਿਦਿਆਰਥੀਆਂ ਨੂੰ ਸਹਾਇਤਾ ਦੀ ਪੇਸ਼ਕਸ਼ ਕਰ ਰਿਹਾ ਹੈ ਜੋ ਹੜ੍ਹਾਂ ਤੋਂ ਪ੍ਰਭਾਵਿਤ ਹਨ।

ਜਿਨ੍ਹਾਂ ਪਰਿਵਾਰਾਂ ਦੇ ਘਰ ਅਤੇ/ਜਾਂ ਸਮਾਨ ਨੂੰ ਹੜ੍ਹਾਂ ਕਾਰਨ ਨੁਕਸਾਨ ਪਹੁੰਚਿਆ ਹੈ, ਉਹ ਆਪਣੇ ਪਰਿਵਾਰ ਦੇ ਹਰੇਕ ਸਕੂਲੀ ਵਿਦਿਆਰਥੀ ਲਈ ਜ਼ਰੂਰੀ ਸਕੂਲੀ ਵਸਤੂਆਂ ਨੂੰ ਬਦਲਣ ਲਈ ਸਹਾਇਤਾ ਪ੍ਰਾਪਤ ਕਰ ਸਕਦੇ ਹਨ, ਜਿਸ ਵਿੱਚ ਸ਼ਾਮਲ ਹਨ:

* ਵਰਦੀ (ਯੂਨੀਫਾਰਮ) ਦੀਆਂ ਚੀਜ਼ਾਂ
* ਜੁੱਤੇ/ਬੂਟ
* ਲੈਪਟਾਪ
* ਲੈਪਟਾਪ ਬੈਗ
* ਇੰਟਰਨੈੱਟ ਡਾਟਾ ਸਿਮ
* ਸਟੇਸ਼ਨਰੀ ਪੈਕ
* ਕੈਲਕੁਲੇਟਰ
* ਹੈੱਡਫ਼ੋਨ
* ਕੰਮ 'ਤੇ ਪਹਿਨਣ ਵਾਲੇ ਬੂਟ
* ਕੰਮ 'ਤੇ ਪਹਿਨਣ ਵਾਲੇ ਕੱਪੜੇ
* ਤੈਰਾਕੀ ਵਾਲੇ ਕੱਪੜੇ ਅਤੇ ਸਹਾਇਕ ਉਪਕਰਣ
* ਸਨਸਕ੍ਰੀਨ

ਹਰੇਕ ਵਿਦਿਆਰਥੀ ਲਈ 1,200 ਡਾਲਰ ਤੱਕ ਦੀਆਂ ਵਸਤੂਆਂ ਨੂੰ ਬਦਲਣ ਲਈ ਸਹਾਇਤਾ ਉਪਲਬਧ ਹੈ ਜੋ ਇਹਨਾਂ ਗੱਲਾਂ ਦੁਆਰਾ ਪ੍ਰਭਾਵਿਤ ਹੋਏ ਹਨ:

* ਘਰ ਦੇ ਖ਼ਰਾਬ ਜਾਂ ਨੁਕਸਾਨ ਹੋਣ ਕਾਰਨ; ਅਤੇ/ਜਾਂ
* ਸਮੱਗਰੀ/ਸਾਮਾਨ ਦੇ ਖ਼ਰਾਬ ਜਾਂ ਨੁਕਸਾਨ ਹੋਣ ਕਾਰਨ

**ਅਰਜ਼ੀ ਕਿਵੇਂ ਦੇਣੀ ਹੈ**

ਸਹਾਇਤਾ ਲਈ ਆਪਣੀ ਬੇਨਤੀ ਨੂੰ ਰਜਿਸਟਰ ਕਰਨ ਲਈ ਕਿਰਪਾ ਕਰਕੇ ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੀ ਹੌਟਲਾਈਨ ਨਾਲ 1800 338 663 'ਤੇ ਸੰਪਰਕ ਕਰੋ। ਇਹ ਹੌਟਲਾਈਨ ਹਫ਼ਤੇ ਦੇ ਕੰਮਕਾਜੀ ਦਿਨਾਂ ਵਿੱਚ ਸਵੇਰੇ 8.30 ਵਜੇ ਤੋਂ ਸ਼ਾਮ 6.00 ਵਜੇ ਤੱਕ ਖੁੱਲ੍ਹੀ ਰਹਿੰਦੀ ਹੈ। ਇਹ ਸਹਾਇਤਾ ਵਿਕਟੋਰੀਆ ਦੇ ਸਰਕਾਰੀ, ਕੈਥੋਲਿਕ ਅਤੇ ਆਤਮ-ਨਿਰਭਰ ਸਕੂਲਾਂ ਦੇ ਵਿਦਿਆਰਥੀਆਂ ਨੂੰ ਪ੍ਰਦਾਨ ਕੀਤੀ ਜਾਵੇਗੀ।

ਇਸ ਬੇਨਤੀ ਪ੍ਰਕਿਰਿਆ ਦੇ ਹਿੱਸੇ ਵਜੋਂ, ਫ਼ੋਨ ਕਰਨ ਦੌਰਾਨ ਤੁਹਾਨੂੰ ਹੇਠ ਲਿਖੀ ਜਾਣਕਾਰੀ ਦੇਣ ਲਈ ਕਿਹਾ ਜਾਵੇਗਾ:

* ਪਰਿਵਾਰਕ ਨਾਮ
* ਪਰਿਵਾਰਕ ਸੰਪਰਕ ਵੇਰਵੇ ਜਿਵੇਂ ਕਿ ਪਤਾ, ਫ਼ੋਨ, ਈਮੇਲ
* ਪ੍ਰਭਾਵ ਉਦਾਹਰਨ ਲਈ, ਘਰ, ਸਮੱਗਰੀ/ਸਮਾਨ ਦੇ ਖ਼ਰਾਬ ਜਾਂ ਨੁਕਸਾਨ ਹੋਣ ਨੂੰ
* ਵਿਕਟੋਰੀਆ ਦੇ ਸਕੂਲ ਦਾ ਨਾਮ
* ਤੁਹਾਡੇ ਪਰਿਵਾਰ ਵਿੱਚ ਸਕੂਲੀ ਉਮਰ ਦੇ ਵਿਦਿਆਰਥੀਆਂ ਦੀ ਗਿਣਤੀ

ਹੌਟਲਾਈਨ ਸਟਾਫ਼ ਤੁਹਾਡੀ ਬੇਨਤੀ ਦੇ ਵੇਰਵਿਆਂ ਨੂੰ ਸੰਬੰਧਿਤ ਅਥਾਰਟੀ ਨੂੰ ਭੇਜੇਗਾ ਜੋ ਤੁਹਾਡੇ ਸਕੂਲ ਦੁਆਰਾ, ਤੁਹਾਨੂੰ ਪ੍ਰਦਾਨ ਕੀਤੇ ਜਾਣ ਵਾਲੀ ਸਹਾਇਤਾ ਦਾ ਪ੍ਰਬੰਧ ਕਰੇਗੀ।

ਹੜ੍ਹ ਪ੍ਰਭਾਵਿਤ ਪਰਿਵਾਰਾਂ ਲਈ ਹੋਰ ਸਹਾਇਤਾ ਅਤੇ ਜਾਣਕਾਰੀ ਲਈ ਕਿਰਪਾ ਕਰਕੇ [ਸਿੱਖਿਆ ਅਤੇ ਸਿਖਲਾਈ ਵਿਭਾਗ ਦੀ ਵੈੱਬਸਾਈਟ](https://www.vic.gov.au/flood-event-support-children-students-and-families) 'ਤੇ ਜਾਓ।

[131 450](tel:131450) 'ਤੇ ਫ਼ੋਨ ਕਰਨ ਰਾਹੀਂ ਸਰਕਾਰੀ ਸਕੂਲਾਂ ਵਿੱਚ ਪੜ੍ਹਦੇ ਵਿਦਿਆਰਥੀਆਂ ਵਾਲੇ ਪਰਿਵਾਰਾਂ ਲਈ ਦੁਭਾਸ਼ੀਏ ਉਪਲਬਧ ਹਨ।

ਸਤਿਕਾਰ ਸਹਿਤ

ਪ੍ਰਿੰਸੀਪਲ